2000/490/EY: Komission päätös, tehty 24 päivänä heinäkuuta 2000, naudanlihan pakollisesta merkintäjärjestelmästä Tanskassa (tiedoksiannettu numerolla K(2000) 2157) (Ainoastaan tanskankielinen teksti on todistusvoimainen)



Virallinen lehti nro L 197 , 03/08/2000 s. 0057 - 0058



Komission päätös, tehty 24 päivänä heinäkuuta 2000, naudanlihan pakollisesta merkintäjärjestelmästä Tanskassa (tiedoksiannettu numerolla K(2000) 2157) (Ainoastaan tanskankielinen teksti on todistusvoimainen) (2000/490/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon nautaeläinten tunnistus- ja rekisteröintijärjestelmän sekä naudanlihan ja naudanlihatuotteiden merkitsemisen käyttöönottamisesta 21 päivänä huhtikuuta 1997 annetun neuvoston asetuksen (EY) N:o 820/97(1) ja erityisesti sen 19 artiklan 5 kohdan, ottaa huomioon Tanskan esittämän hakemuksen, sekä katsoo seuraavaa: (1) Asetuksen (EY) N:o 820/97 19 artiklan 4 kohdassa säädetään, että jäsenvaltiot, joilla on riittävän kehittynyt nautaeläinten tunnistus- ja rekisteröintijärjestelmä, voivat määrätä pakollisen merkintäjärjestelmän alueellaan syntyneiden, kasvatettujen ja teurastettujen nautaeläinten lihalle. (2) Naudanlihan pakollisen merkintäjärjestelmän yleisistä säännöistä 21 päivänä joulukuuta 1999 annetun neuvoston asetuksen (EY) N:o 2772/1999(2) 1 artiklan 1 kohdassa säädetään tämän mahdollisuuden jatkamisesta 1 päivän tammikuuta 2000 jälkeen. (3) Komission päätöksessä 1999/376/EY(3) todetaan nautaeläimiä koskevan Tanskan tietokannan toimintakelpoisuus. (4) Tanska on hakenut komission hyväksyntää naudanlihan pakolliselle merkintäjärjestelmälle asetuksen (EY) N:o 820/97 19 artiklan 5 kohdan ja asetuksen (EY) N:o 2772/1999 1 artiklan 1 kohdan mukaisesti. (5) Tarkoituksena on, että yhteisön naudanlihan pakollisessa merkintäjärjestelmässä otetaan käyttöön täydellinen alkuperämerkintä 1 päivänä tammikuuta 2002. Tästä syystä tämän päätöksen voimassaoloaikaa on syytä rajoittaa, ON TEHNYT TÄMÄN PÄÄTÖKSEN: 1 artikla Hyväksytään Tanskan alueella syntyneistä, kasvatetuista ja teurastetuista nautaeläimistä saadun lihan pakollisen merkintäjärjestelmän käyttöönottoa koskeva Tanskan hakemus, josta on tiivistelmä liitteessä, asetuksen (EY) N:o 820/97 19 artiklan 5 kohdan mukaisesti. 2 artikla Tätä päätöstä sovelletaan 31 päivään joulukuuta 2001. 3 artikla Tämä päätös on osoitettu Tanskan kuningaskunnalle. Tehty Brysselissä 24 päivänä heinäkuuta 2000. Komission puolesta Franz Fischler Komission jäsen (1) EYVL L 117, 7.5.1997, s. 1. (2) EYVL L 334, 28.12.1999, s. 1. (3) EYVL L 144, 9.6.1999, s. 35. LIITE 1. Naudanlihaan ja naudanlihatuotteisiin kiinnitettävä tanskalaisalkuperää osoittava merkintä Tanskassa syntyneistä, kasvatetuista ja teurastetuista nautaeläimistä saatuun naudanlihaan ja naudanlihatuotteisiin kiinnitetään tanskalaisalkuperää osoittava merkintä. 2. Leikattu tai jauhettu naudanliha Tanskalaista alkuperää olevaan leikattuun ja jauhettuun kääreettömään, käärittyyn tai pakattuun naudanlihaan kiinnitetään merkintä leikkaus- tai jauhamispäivästä. 3. Naudanliha kokonaisina ruhoina, puoliruhoina ja neljänneksinä Kokonaisten tai puoliruhojen, enintään kolmeen osaan leikattujen puoliruhojen ja neljännesten muodossa olevaan naudanlihaan on kiinnitettävä merkintä teurastuspäivästä. 4. Loppukäyttäjälle myytävä kääreetön naudanliha Kun loppukäyttäjälle myydään kääreetöntä naudanlihaa, tanskalaisalkuperää ja leikkaus-, jauhamis- tai teurastuspäivämäärää koskevat tiedot voidaan antaa pyydettäessä suullisesti.